Epikwrisme

Epikwrisme est un philosophia quod sigwrt id identitat om noroc ed plaisure ("hedonisme") se seulend-ye ep uno materialiste conception ios universe. 
Current bahsa assimilet epikwrisme ei systematic paursken po schakhwa ed kweit epikwrei un menscem samt dienghia sensualitat, hatta un fawngtawngrjien. Bet to est in fact uno misgnohsa os Epikwrios druv lohr, quod gwehmt ender id antique paursken po mensdeh ed nel-ye duct ei mer mutalba os brungos ye cada cost. 
==Epikwr ed Lucretius==
Gnahn in 341 pre JC in Samos, mohrn in 270 in Athenas, Epikwr (kwiter levi) prispehct id mier decline iom hellen citads, ed besonters os Athenas, quer se comyunge economic misere ed politic desasters : gouvernemental instabilitat, taraghs os gospoti siyassa, modifications iom institutions, insurrections kharken do cruor... Eysa studyes gnopeihnt iom ia idees os Demokrit (Vt secule pre JC), quos atomisme vaht influe profund-ye eys philosophia. Bilehrt in 310, in Mytilene, dind in Lampsak, ed vigwaht Athenas in 306, kay page in id garden eys disciples ei hant kaput, ed quod vaht maschourihes eyso scol. Is baytelt ter tiel sieno mohrt, perambht ab stets kathirer almens. Epikwr habiet scripto takriban tricent wehrgs, ex qua nos etileikwnt tik tri brevs (Προς Μενοικέα de ethique, Προς Ηρόδοτο de physique ed Προς Πυθοκλή de ia weterphenomens), un hol om Κύριαι Δόξαι, un kitab Gnomologium Vaticanum Epicureum ed oik fragments. 
. Punor amalan-ye neid est woiden de id gwit os Lucretius (kwiter levi), gnaht in Rome circum 98 pre JC ed mohrt circum 55. Tod zaman est tod ios collapse ios roman Respublic : surgouneihsas om Marius ed Sylla, dictature os Pompeius, gver enderwaurg ios pamrlan os Spartacus, conspiration os Catilina... Uni ghi enigmatic person deulgmos id chefdover os epikwrisme, unique synthese om poesis ed philosophia : id poem De rerum natura, dediet ab Lucretius eysi prienti Memmius, ed quod Cicero habiet, sekwent un rhayr-yakin tradition, kitapt, correct ed publiet pos id mohrt ios poet. 
==Epikwrei materialisme==
Pro epikwrei materialisme, est neid alyo, ni aiwo siet in id universe quem atoms ed kenos, yani id materia ed id rewos quod ei permitt move. Tik quel hat ghaben tod fundamental dato ghehdt ses hakime, ed lurs sieno ment ex baysa ed speh qua dehnt tant menscens sub id fangh ios wakya. Quoghi pinwt ta sentiments est idsmee dayi od est alyo jecto quem material ed ids metamorphoses : kweter tod transcendant prabhil sia kalen "fatalitat", arbitrair intervention im divs do menscgwit, "meinyun" in id sense os Stoicisme, autah "determinisme", inexorable physic necessitat, id dehlct bihe forbant ex nies kip os universe. Tod poitt comprindes tik-ye quo est attesten ab noster sensations, direct-ye au indirect-ye : idnu existence om movend corpsa, ed quo permitt bayane de id med ia rational explicationsdasturs : neid gnaht ex neid, neid reict neid -, yani atoms ed kenos. Proaiwo, un aunfinia om atoms, different ye forme, vyige ed mege, closternt ed disleunt aunstop, sekwent combinations qua sont kafi pro explie id formation iom munds, id diversitat im sesen ed id varietat iren suedsen. Ghabend-ye od smos ghatsesi, hasardsesi, quim gwit ne est supodehn uni uperloyi wey lambhnems nies 
autarkia (αυτάρκεια), condition os nies auntaraghia (αταραξία). 
El hakime dehlct ghehde explietum scientific-ye ia natural phenomens, bilhassa qua dekhschate menscens : ne ob trehfskwe absolut vertat, sontern ob id possibiltat os dahe sem natural causes tom, ed ob forbane religieus tolks, est in se un leuren. Ethique ghi aurght physique. Ia dwo controverssta theses os epikwrisme concerne todsmee sibia inter physique ed ethique : uter est id sigwren uns "clihen" iom atoms; alter est id samtat om noroc ed plaisure. 
thumb|center|452 px
==Id clihen iom atoms==
Sei neid trace ne est trohven, in ia rar conserven wehrgs Epikwrios, os un theoria ios clihen iom atoms, tod biht punor antplohcen ab Lucretius in eys poem De rerum natura (IIt buk). Ia atoms, is expliet, swehbhe ghomseid in kenos, dribht ab ir gwarutat, bet ibs wakyet, "nimen sagvt sayge neter quer ni quando, abvices lyt ud ghomseid". 
Tod stragno phenomen, quod Lucretius namt clihen (clinamen), est conform ad Epikwrios precept sekwent quod dehlgmos exclude ex nies mundconception, ne tik fatalitat ye id religieuso sense, sontern idschi meinyun kyar im physistes, ed ne credihes in uno neccesar ed fixe druna iom jects. Est kathalika conform ei dastur quod nos impont admitte, in tod mundconception, to aun quod ia sensible data remanient inexplien. Api suavidmos od corpsa se hant skipen, quo suppont od ia atoms yaghi hant clostern, ed od pro to hant dohlcto ghate, quo ne esiet possible sei pipehdient ghomseid in id immense kenos, kam seuyghutts : id clihen est it condition ios schock, ios physic ghat, yani os hasard. Bet id ne est tik to, estghi dar alyo jecto quod kheissmos. Yaghi spreuvmos in nos un leudher vol quod changet kamlibt id direction om nies movs : id clihen est tun id condition tos leudher vol. Id theoria ios clihen iom atoms oiswekwehrt id diemen inter physique ed ethique, inter id hasard quod aurght id clostern iom atoms ed id lure al hakime. 
thumb|center|428 px
==Id samtat om noroc ed plaisure==
Plaisure, Epikwro script, est inkapem ed fin ios noroctios gwit. Plaisure tehrpt ses awiet, ne ka excitation os brungos, sontern punor id sakwnia ios parkwohrt satisfaction, aunpaynia, yinjier auntaraghia (αταραξία) : quosmee dreught menscens in ir sok po plaisure, est od neghabent id est os negative essence. El hakime beuwt plaisure id supreme wesu, ob el sagvt recognihes in id id gnohmen os nies autarkia, id khisses os wane neid : raison ghi cheust plaisure. Ghabus to, el hakime ghehdt gwive kam un div bayna i menscens.
Albatta, i sahide divs sont nemerti, bet ne sont sahide ob sont nemerti. Ir noroc deulge i divs iri autarkia (αυτάρκεια), tod autarkia quod el mensc, hatta merti, ghehdt hassile, idghi ne dependt jumiung, sontern biht krict ye cada instant, in id plenitude os plaisure. EStghi oin samo mensdeh quod ne bayt i divs, woidend od ir autarkia excludt od se immixe do menscenbesoyns, ed quod ne bayt mohrt, woidend od id present instant est id saul horizont os nies noroc. 
==Epikwrisme ed libertinage ye id XVIIt secule==
Baygh diu pos Epikwr ed Lucretius, id scientific revolution ios XVIIt secule biht hamraht ab un renaissance iren ideen. Kenos ed atoms bihnt iter ubwirt in id physique os Newton ed id chemia os Boyle. Seuwitor tos reiken do epikwrisme est Gassendi (kwiter levi), autor in 1647 uns wehrg in oct buks de Epikwrios gwit ed mohrt. Quayque id reject materialisme, Gassendi eiskwt rehabilite ia epikwrei physique, ed hassa moralitat, sigwrnd od Epikwr hat agen un virtuteuser gwit quem ceter philosophs. Tod rehabilitationstrend unios mortalitatios diu calumnyen ab bigots, quoy accuser id ob esus sem incitation ad fawngtawng, wehst eti bi Descartes, in eys Correspondance avec Elisabeth. Bet calmunia ne jiauschout, kam bevidt id evolution ios werd libertin : kyeusend in-kap id XVIIt secule el "leudher mentor", el menscem quel se leudhert ex ia diemens ios Christian doctrine, tod werdo stigmatiset ye id end ios secule slehmbernd moralitat ed dissolut gwit. 
==Hedonisme ed posmodernitat==
Is philosoph G.Lipovetsky (kwiter levi) tolct de "narkisiste hedonisme" kay udwekwne ia wirts os muassir Individualisme, bohndt ei consummsocietat (L'Ere du Vide, 1983; L'Empire de l'éphèmere, 1987). Id ego biht id prest reference; tetos uno mutalba os fauric ed aunskult brungos ed id reject iom traditional dwineghs ed bans. Tod trend se vidt in id weiden iom englisch adjectives light ed cool (coul) : un light moralitat est "legveriht", lurt ex id vyige iom traditions; quo est cool est aisic, prientlik, ed plaist aun od se strehnct ad. 
Smad proe-ghabe od posmoderne hedonisme dehlct bihe enderkwit ex epikwrei hedonisme, quod est austere, hatta ascetic, ed quos supreme plaisures sont prientia ed philosophia. In id muassir frenitis ke brunges gwit meis oku, aundwoi id angsto dia Mohrt wehkwt. Api neid est contrarst ei men tos qui lohr : mohrt est neid pro nos (προς Μενοικέα)